شەفەق نیوز/ سەرچەوەیگ لە وەزارت دارایی عراق،
ئمڕوو شەممە، ئاشکرای دویاخستن دانیشتنەگەی ئەنجومەن وەزیران ئەرا بڕیارداین یاسای
بوودجەی ٢٠٢١ کرد، لەوەر ریکارەیلیگ ئەرا چەن راسەوکردنیگ و هەمیش لەوەر ئەوە ک تا
ئیسە رێککەفتنیگ یەکجاری وەگەرد حکومەت هەرێم کوردستان نییە.
سەرچەوەگە ئەرا ئاژانس شەفەق نیوز وت: بڕیار دویاخستن
دانیشتن ئەنجومەن وەزیران ئەرا بڕیارداین یاسای بوودجەی گشتی ئەرا ساڵ ٢٠٢١ ئەرا
رووژیگ تر دریا، لەوەر چەن راسەوکردنیگلە یاساگە.
سەرچەوەگە دیاریکرد ک لەو راسەوکردنەیلە؛ کەمەوکردن
پەککەفتنە داراییەگە لە بوودجەی گشای، و ئاماژە کرد هەمیش لەوەر ئەوە ک رێککەفتنیگ
یەکجاری لەناوبەین حکومەت فیدڕاڵی و حکومەت هەرێم کوردستان لەباوەت بەش هەرێم لە
بوودجەگە نییە.
سەرچەوەگە هەمیش دیاریکرد ک وەزارەت دارایی ئەوەسا
نرخ تەفت لە ٤١ ئارا ٤٨ دوڵار ئەرا یەک بەرمیل ئاڵشت کەێد.
